Product Owner til avanceret fagsystem, J. H. Schultz Information A/S | it-jobbank
Schultz er den største leverandør at IT-produkter til de kommunale jobcentre og tæller i skrivende stund 55 kommuner med omkring 15.000 brugere. Omdrejningspunktet er ”Fasit”, som er Schultz’ fagsystem til de kommunale jobcentre. Fasit er suppleret med en række andre produkter, som p.t. tæller bl.a. selvbetjeningsportaler til borgere og virksomheder, native apps og en række løsninger og værktøjer baseret på kunstig intelligens, BI-teknologi og robotter. Det er til denne portefølje af produkter, vi søger produktejere, der kan være med til at designe og specificere fremtidens mest efterspurgte IT-løsninger til beskæftigelsesområdet.
Vi søger en dygtig PO til at sikre, at vi får oversat markedets behov og ønsker til brugervenlige funktioner i vores løsninger.
Du kommer til at indgå i et team af PO’er og bliver således en del af Schultz’ afdeling for kunder og marked. Du kommer til at arbejde meget tæt sammen med udviklere, arkitekter, testere m.fl., så du kan sikre dig, at dit løsningsdesign bliver implementeret korrekt og i høj og konkurrencedygtig kvalitet.
Du skal frem for alt tage ejerskab for dine produkter og være med til at skabe intern entusiasme omkring dem. Det er derfor vigtigt, at du går målrettet og selvstændigt til dine arbejdsopgaver med en Yes-We-Can-attitude.
Herudover må flere af følgende egenskaber gerne passe på dig:
Du formår at sætte dig ind i kravspecifikationer og snitfladebeskrivelser og har derfor måske en teknisk baggrund (fx som udvikler, it-arkitekt eller teknisk projektleder) eller anden relevant baggrund fra IT- og softwareudvikling (fx som forretningskonsulent).
Hvis du også har erfaring med de mere kommercielle dele såsom udarbejdelse af koncepter og businesscases samt kan hjælpe med at udvikle vores nuværende tilgang til produktudvikling, vil det være en stor fordel.
Lyder jobbet spændende, vil vi rigtig gerne høre fra dig.
Vil du høre mere om stillingen, er du velkommen til at kontakte produktchef Simon Kohrtz på sko@schultz.dk eller 41 95 47 52.
Video fra vores interne kickoff 2019 – her møder du vores IT direktør, Kim Bjørn Tiedemann, som er vild med agil udvikling og ”Rytteriet”. Du kan også møde nogle af vores udviklere og se nogle af deres oplevelser i løbet af året i Schultz. Vil du være med i 2019?
Studentermedhjælper med interesse for chatbot og digitale brugerrejser
Studentermedhjælper med interesse for chatbot og digitale brugerrejser – Valby Full stack-udvikler – Valby 8720 – scrum master, produktionsvirksomhed, København, fastansættelse – København Mobiludviklere søges til Danmarks ledende ECM-platform – Ballerup Senior software developer til Marel – Aarhus